|  |  |
| --- | --- |
|  |  |
|  | |

|  |  |  |
| --- | --- | --- |
|  |  |  |

|  |
| --- |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KAUNO MIESTO SAVIVALDYBĖS TERITORIJOS BENDROJO PLANO KOREGAVIMO ORGANIZAVIMO** |
| Nr. |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 14 punktu, Lietuvos Respublikos teritorijų planavimo įstatymo 6 straipsnio 2 dalimi, 25 straipsnio 2 dalimi, 28 straipsnio 2 ir 5 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 131, 136 punktais ir 139.4 papunkčiu ir atsižvelgdamas į Kauno miesto savivaldybės tarybos 2018 m. gegužės 29 d. sprendimą Nr. T-276 „Dėl Kauno miesto Vičiūnų vandenvietės sanitarinių apsaugos zonų nustatymo specialiojo plano koregavimo“ ir 2018 m. spalio 9 d. sprendimą Nr. T-493 „Dėl Kauno miesto Eigulių, Kleboniškio, Petrašiūnų ir Vičiūnų vandenviečių sanitarinių apsaugos zonų nustatymo specialiųjų planų pripažinimo Kauno miesto savivaldybės teritorijos bendrojo plano sudedamąja dalimi“:

1. O r g a n i z u o j u Kauno miesto savivaldybės teritorijos bendrojo plano, patvirtinto Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ (toliau – Bendrasis planas), koregavimą.

2. N u s t a t a u, kad Bendrojo plano koregavimo tikslas – koreguoti Kauno miesto Vičiūnų vandenvietės sanitarines apsaugos zonas, nustatytas Kauno miesto Vičiūnų vandenvietės sanitarinių apsaugos zonų nustatymo specialiajame plane, patvirtintame Kauno miesto savivaldybės administracijos direktoriaus 2014 m. birželio 16 d. įsakymu Nr. A-1698 „Dėl Kauno miesto Vičiūnų vandenvietės sanitarinių apsaugos zonų nustatymo specialiojo plano patvirtinimo“.

3. P r i p a ž į s t u netekusiu galios Kauno miesto savivaldybės administracijos direktoriaus 2018 m. rugpjūčio 2 d. įsakymą Nr. A-2589 „Dėl Kauno miesto Vičiūnų vandenvietės sanitarinės apsaugos zonų nustatymo specialiojo plano koregavimo“.

4. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |
| --- | --- |
| Administracijos direktorius | Gintaras Petrauskas |